stanford-oval/wikipedia huggingface dataset:
Ronny Johnsen

| 0 | 1 | 2 |
| --- | --- | --- |

Henkilötiedot
Koko nimi: Jean Ronny Johnsen
Syntymäaika: 10. kesäkuuta 1969 (ikä 55)
Syntymäpaikka: Sandefjord, Norja
Pelipaikka: keskuspuolustaja, keskikenttäpelaaja
Pituus: 188 senttimetriä
Junioriseurat
: Sem IF
Seurat
| Vuodet | Seura | O (M) |
| 1987–1989 1989–1991 1992–1993 1994–1995 1995–1996 1996–2002 2002–2004 2004 2005–2008 | Stokke IL Eik-Tønsberg Lyn Oslo Lillestrøm Beşiktaş Manchester United Aston Villa Newcastle United Vålerenga |   31 (7) 23 (4) 22 (1) 99 (7) 49 (1) 3 (0) 59 (6) |
Maajoukkue
| 1991–2007 | Norja | 62 (3) |
 Seurajoukkueuran tilastot kattavat vain kansalliset sarjat.
Jean Ronny Johnsen (s. 10. kesäkuuta 1969 Sandefjord) on norjalainen entinen jalkapalloilija. Hän pystyi pelaamaan sekä keskuspuolustajana että puolustavana keskikenttäpelaajana. Pituudeltaan hän on 188-senttinen.
Pelaajaurallaan paljon loukkaantumisista kärsinyt SEM IF-kasvatti aloitti uransa Stokke IL:ssä vuonna 1987. Sen jälkeen hän pelasi Norjassa vielä Eik-Tønsbergissa, FC Lyn Oslossa ja Lillestrømissa ennen siirtymistään ulkomaille, turkkilaiseen Beşiktaşiin. Vain 22 liigaottelun jälkeen Manchester United hankki Johnsenin riveihinsä. Kuuden United-kausiensa aikana Johnsen oli voittamassa neljää Valioliiga mestaruutta (1997, 1999, 2000 ja 2001) ja FA Cupin voittoa 1999. Johnsen oli myös tärkeässä roolissa ManU:n juhliessa mestarien liigan voittoa vuonna 1999 ja norjalainen pelasi finaalissa topparin paikalla yhdessä Jaap Stamin kanssa. Johnsen pelasi Unitedissa yhteensä 99 liigaottelua ja teki niissä 7 maalia.
Manchester Unitedin jälkeen Johnsen edusti parin kauden ajan Aston Villaa ja 3 liigaottelun ajan Newcastlea ennen siirtymistään takaisin Norjan jalkapalloviheriöille. Vålerengaa Johnsen edusti vuoteen 2008 saakka, jolloin lopetti pelaajauransa.
Norjan maajoukkueessa Johnsen esiintyi 62 kertaa. Maaleja hän teki kolme. Johnsen edusti maataan myös vuoden 1998 MM-kisoissa.
Gorgopótamos (kunnallisyksikkö)

| Gorgopótamos Γοργοπόταμος |
| --- | --- |
 Kunnallisyksikön sijainti
 Gorgopótamos
 Koordinaatit: 38°49′59″N, 22°23′42″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Fthiotis
Kunta:  Lamía
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  270102
Väkiluku (2011):  3 374
 – Kylä­yhdys­kunta:  453
 – Kylä:  420
Aikavyöhyke:  UTC+2
 – Kesäaika:  UTC+3
Postinumero:  360 00
Rekisterikilpi:  MI
Infobox OKVirheellinen NIMI-arvo: 
Gorgopótamos (kreik. Γοργοπόταμος) on Kreikan kylä sekä samanniminen Lamían kunnan kunnallisyksikkö (Δημοτική Ενότητα Γοργοποτάμου, Dimotikí Enótita Gorgopotámou) ja entinen itsenäinen kunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 3 374 ja varsinaisen Gorgopótamoksen kylän väkiluku 420 (vuonna 2011).
Gorgopótamoksen kylä sijaitsee sille nimen antaneen Spercheiós-joen sivuhaaran Gorgopótamoksen varrella noin kahdeksan kilometriä lounaaseen Lamían kaupungista. Gorgopótamoksen kunnallisyksikkö käsittää alueen Lamían kunnan eteläosassa.
Gorgopótamos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lamían kuntaan yhdessä Leianokládin, Pávlianin ja Ypátin kanssa, jolloin se muuttui uuden kunnan kunnallisyksiköksi.
Kunnallisyksikön osat

Gorgopótamoksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Áno Vardátes | Áno Vardátes | 254 |
| Damásta | Áno Damásta | 145 |
| Damásta | Chalvantzaíika | 57 |
| Damásta | Káto Damásta | 158 |
| Damásta | Moní Genesíou Theotókou Damástas (luostari) | 14 |
| Delfíno | Delfíno | 52 |
| Dýo Vouná | Dýo Vouná | 79 |
| Eleftherochóri | Eleftherochóri | 119 |
| Gorgopótamos | Gorgopótamos | 420 |
| Gorgopótamos | Moní Gorgoepikóou (luostari) | 33 |
| Irákleia | Irákleia | 469 |
| Koumarítsi | Koumarítsi | 43 |
| Moschochóri | Moschochóri | 822 |
| Néo Kríkello | Néo Kríkello | 487 |
| Oíti | Oíti | 167 |
| Oíti | Skamnós | 55 |
Yhteensä: 3 374
Aiheesta muualla

Kuvia tai muita tiedostoja aiheesta Gorgopótamos Wikimedia Commonsissa
SMK:n talo

| SMK:n talo |
| --- | --- |
 SMK:n talo vuonna 2021.
Osoite:  Hämeenkatu 7
Sijainti:  Kyttälä, Tampere
Koordinaatit:  61°29′53″N, 23°46′08″E
Rakennustyyppi:  liike- ja toimistorakennus
Valmistumisvuosi:  1943
Suunnittelija:  Jaakko Tähtinen
Rakennuttaja:  Suomen Maanviljelijäin Kauppa Oy
Omistaja:  Keskinäinen Työeläkevakuutusyhtiö Elo 
Tyylisuunta:  funktionalismi
Julkisivumateriaali:  rappaus, graniitti
Kerrosluku:  7
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
SMK:n talo on arkkitehti Jaakko Tähtisen suunnittelema, vuonna 1943 valmistunut liike- ja toimistorakennus, joka sijaitsee Tampereella osoitteessa Hämeenkatu 7. Sen rakennutti toimitalokseen Suomen Maanviljelijäin Kauppa eli SMK.
SMK:n talossa on seitsemän maanpäällistä kerrosta, joista ylin on vedetty sisään katulinjasta. Katutasossa ja toisessa kerroksessa on liiketiloja; toimistokerrokset sijoittuvat niiden päälle. Vuoden 2000 asemakaavamuutos teki mahdolliseksi sijoittaa rakennuksen ylimpiin kerroksiin myös asuntoja.
Arkkitehtuuri ja status

SMK:n talo edustaa tyyliltään funktionalismia, ja se muistuttaa arkkitehtuuriltaan läheistä Voiman taloa (1937). Rakennuksen julkisivu on pääosin sileäksi rapattua seinäpintaa. Yläkulmaa koristaa SMK:n liiketunnus, joka on toteutettu korkokuvana. Alimpien kerrosten ikkunanpielet on verhottu kiiltäväksi hiotulla graniitilla.
Tampereen kaupungin kaavoitusyksikön mukaan SMK:n talo on rakennustaiteen, kulttuurihistorian ja kaupunkikuvan kannalta merkittävä kohde. Talo on suojeltu asemakaavalla vuonna 2000.
Aikaisempi SMK:n talo

Nykyisen rakennuksen paikalla sijainnut aikaisempi SMK:n talo paloi talvisodan pommituksissa. Tuhoutunut rakennus oli Lambert Pettersonin suunnittelema, 1890-luvun alussa valmistunut yksikerroksinen puutalo. Kauppias G. V. Osonen hankki sen omistukseensa vuonna 1911 ja sijoitti siihen perustamansa Hämeen Maanviljelijäin Kaupan. Kun liike myöhemmin laajeni valtakunnalliseksi, sen nimi vaihdettiin Suomen Maanviljelijäin Kaupaksi.
Griefshire

| Griefshire Elis |
| --- | --- | --- |

Studioalbumin tiedot
 Julkaistu: 24. marraskuuta 2006
 Tuottaja(t): Alexander Krull
 Tyylilaji: goottimetalli
 Kesto: 55.09
 Levy-yhtiö: Napalm
Elisin muut julkaisut
| Dark Clouds in a Perfect Sky 2004 | Griefshire 2006 | Show Me the Way (EP) 2007 |
Griefshire on Elisin kolmas studioalbumi, joka julkaistiin 24. marraskuuta 2006. Albumi omistettiin yhtyeen alkuperäiselle laulajalle Sabine Dünserille, joka menehtyi aivoverenvuotoon. Hän ehti äänittää lauluosuutensa ennen kuolemaansa.
Kappaleet

Tales From Heaven or Hell – 4.17
Die Stadt – 4.19 (Kaupunki)
Show Me the Way – 4.06
Brothers – 4.23
Seit dem Anbeginn der Zeit – 5.40 (Aikojen alusta)
Remember the Promise – 3.24
Phoenix From the Ashes – 4.19
How Long – 4.03
Innocent Hearts – 5.11
Forgotten Love – 4.23
The Burning – 4.43
A New Decade – 3.46
Heaven and Hell – 4.53 (Black Sabbath -cover, digipak-bonus)
Kokoonpano

| --- | --- |
 Yhtye Sabine Dünser – laulu  Pete Streit – kitara  Chris Gruber – kitara  Tom Saxer – basso, murinalaulu  Max Naescher – rummut  Judith Biedermann – viulu (kappale "Forgotten Love") :  Tuotanto Alexander Krull – tuottaja, äänittäjä, miksaaja, masteroija  Mathias Röderer – avustava äänittäjä  Thorsten Bauer – avustava äänittäjä  Christian Lukhaup – avustava äänittäjä  Ingo Römling – kansikuva  Jens Howorka – valokuvat
Arvostelut

AllMusic:
Aiheesta muualla

Albumi Griefshire Encyclopaedia Metallum -sivustolla (englanniksi)
Griefshire discogs.com -sivustolla
Halka

Aaria "Gdyby rannym slonkiem" ('Jos aamunkoissa') julkaistiin 1895 Biblioteczka Muzycznassa. Kannen kuvassa sopraano Janina Korolewicz-Waydowa.
Halka on Stanisław Moniuszkon säveltämä puolankielinen ooppera. Libretto on Włodzimierz Wolskin. Alkuperäinen kaksinäytöksinen versio esitettiin ensi kertaa Vilnassa vuonna 1848. Nelinäytöksinen versio esitettiin ensi kerran 1858 Varsovassa, ja se oli hyvin suosittu.
Oopperan musiikin melodiat ja tanssirytmit viittaavat kansanmusiikkiin. Ooppera on puolalaisille kansallinen symboli.
Romanttinen tarina kertoo rakkaudessa pettyneestä nuoresta naisesta. Kyseessä on kolmiodraama, jossa maalaistyttä rakastuu korkeammassa yhteiskunnallisesa asemassa olevaan mieheen.
Sabira Ståhlberg

| Sabira Ståhlberg> Henkilötiedot |
| --- | --- |
Syntynyt: 1969
Ammatti:  kirjailija, tutkija
Sukulaiset:  Karl Emil Ståhlberg (isoisä) Hasan Kanykoff (isoisä)
Sabira Ståhlberg (s. 1969) on suomalainen ja suomenruotsalainen kirjailija ja tutkija. Hänet tunnetaan Suomessa etenkin selkokirjailijana. Ståhlberg on kirjoittanut yli 20 selkokirjaa ja ollut luennoimassa aiheesta myös ulkomailla asti. Ståhlberg ja opinto-ohjaaja/kuvittaja Maria Viitasalo perustivat yhdessä vuonna 2015 Bokpil-projektin, joka nykyään julkaisee selkokirjoja usealla kielellä. Ståhlberg on tataaritaustainen. Hänen isoisänsä oli poliittinen aktivisti Hasan Kanykoff.
Teoksia

K.E. Ståhlberg. Fotograf, filmskapare och entreprenör, Svenska litteratursällskapet i Finland, 2013
Filip och tunneln, Filip och båten, Filip och flyget, Filip i djurparken, Lärum 2006-2012
Molnvandraren, Basam Books, 2006
Pilvivaeltaja, Basam Books, 2006
Sultanens auberginer, recept och matminnen från hela världen, Stina Katchadourianin kanssa, Schildts, 2003
Sulttaanin salaatti, reseptejä ja ruokamuistoja maailmalta, Stina Katchadourianin kanssa, Schildts, 2003
Miranda, Lärum 2001
Aiheesta muualla

Sabira Ståhlbergin kotisivu
Youtube kanava
Bokpil
Journal of Endangered Languages - SABIRA STAHLBERG & FAZILE NASRETDIN
Pilvivaeltaja (2006)
Johanna Domokos: On semantic and semiotic multilingualism in earlier and latest works of Sabira Ståhlberg and Tzveta Sofronieva.
HD 12661

| HD 12661 |
| --- | --- |

Fyysiset ominaisuudet
Näennäinen kirkkaus:  7,43 mv
Absoluuttinen kirkkaus:  4,58 Mv
Spektriluokka:  G6V
Väri-indeksi:  0,71
Lämpötila:  5742 K
Massa:  1,07 M☉
Säde:  1,12 R☉
Ikä:  7,05 miljardia vuotta
Astrometriset ominaisuudet
Tähdistö:  Oinas
Rektaskensio (J2000):  02h 04m 34,36s
Deklinaatio (J2000):  +25° 24′ 53,0″
Etäisyys:  121,2 valovuotta 37,16 parsekia
Parallaksi:  26,91 mas
Ominaisliike:  RA: -107,81 ± 0,88 Dec.: -175,26 ± 0,61 mas/v
HD 12661 on pääsarjan tähti Oinaan tähdistössä, 121,2 valovuoden päässä Maasta. Sillä tiedetään olevan kaksi eksoplaneettaa. Ensimmäinen planeetta löydettiin vuonna 2002 ja toinen seuraavana vuonna.
| Planeetta (tähdestä lukien) | Massa (MJ) | Kiertoaika (d) | Etäisyys (AU) | Eksentrisyys (radan soikeus) |
| --- | --- | --- | --- | --- |
|  b  | >2,34 ± 0,19 | 262,53 ± 0,27 | 0,834 ± 0,048 | 0,361 ± 0,011   |
|  c  | >1,83 ± 0,16 | 1679 ± 29 | 2,86 ± 0,17 | 0,017 ± 0,029 |
| --- | --- |
Tähdet:  α Ari, β Ari, 41 Ari, γ1 Ari, δ Ari, 39 Ari, ε Ari, ε Ari, 35 Ari, λ Ari, γ2 Ari, ζ Ari, 14 Ari, κ Ari, ι Ari, 63 Ari, 38 Ari, η Ari, π Ari, τ Ari, 33 Ari, ν Ari, 52 Ari A, ξ Ari, 64 Ari, σ Ari, 62 Ari, 21 Ari, θ Ari, ρ Ari, 10 Ari, 31 Ari, 15 Ari, 19 Ari, μ Ari, 55 Ari, 7 Ari, 45 Ari, ο Ari, 56 Ari, 20 Ari, 47 Ari, 1 Ari, 40 Ari, 4 Ari, 1 Ari, 49 Ari, 59 Ari, 54 Cet, 29 Ari, 11 Ari, 16 Ari, 66 Ari, 65 Ari, 53 Ari, 26 Ari, 60 Ari, 27 Ari, 54 Ari, 85 Cet, 36 Ari, HD 20367, 30 Ari A, 51 Ari, 52 Ari B, ρ1 Ari, 30 Ari B, HD 12661, HD 14810, BD +20°307, TZ Arietis, Teegardenin tähti
Eksoplaneetat:  HD 20367 b, HD 12661 b, HD 12661 c
Ruinside

| Ruinside> Tiedot |
| --- | --- |
Tyylilaji:  thrash metal
Kotipaikka:  Suomi
Laulukieli:  Englanti
Jäsenet:  Toni Salminen, laulu   Kimmo Jankkari, kitara, örinälaulu   Erno Tarvainen, lead-kitara   Timo Anttonen, rummut   Pirkka Birkstedt, basso  
Entiset jäsenet:  Teemu Lehtiö, basso (2005)  Lauri Aitonurmi, basso 2009-2012   Joni Kylätie, rummut (2005–2008)  Aki Knihtilä, basso (2006–2008)  Erkki Seppänen, laulu (2005–2006)  Seppo Kolehmainen, lead-kitara (2005–2009)  Olli Kärki, laulu (2007–2009) 
Levy-yhtiö:  Mighty Music, 2012–  
Aiheesta muualla
Kotisivut
Infobox OKNimi-testi OK: 
Ruinside on vuonna 2005 perustettu tamperelainen thrash metal -yhtye. Ruinside allekirjoitti vuonna 2012 levysopimuksen tanskalaisen Mighty Musicin kanssa. Yhtyeen debyyttipitkäsoitto The Hunt ilmestyi 29. lokakuuta 2012. Tämän lisäksi yhtye on julkaissut omakustanteena kaksi EP-levyä: To Only Kill for Sport (2008) ja Rise Up! ...to Extermination? (2009). Ruinsiden musiikissa thrash metallin aggressiivisuus yhdistyy melodisempaan ilmaisuun.
Historia

Kitaristi-laulaja Kimmo Jankkari, basisti Teemu Lehtiö ja rumpali Joni Kylätie perustivat Ruinsiden vuonna 2005. Yhtye allekirjoitti levytyssopimuksen tanskalaisen Mighty Musicin kanssa elokuussa 2012, ja loppuvuodesta ilmestyi yhtyeen esikoisalbumi The Hunt, joka oli samalla yhtyeen ensimmäinen levytys nykyisen laulajan Toni Salmisen kanssa. Basisti Lauri Aitonurmi kuoli 14. joulukuuta 2012 liikenneonnettomuudessa Pirkkalassa Tampereen läntisellä kehätiellä.
Jäsenet

Toni Salminen – laulu (2010–)
Kimmo Jankkari – kitara, örinälaulu (2005–)
Erno Tarvainen – lead-kitara (2010–)
Timo Anttonen – rummut (2009–)
Pirkka Birkstedt - basso (2013-)
Lauri Aitonurmi – basso (2009–2012)
Teemu Lehtiö – basso (2005)
Aki Knihtilä – basso (2006–2008)
Joni Kylätie – rummut (2005–2008)
Seppo Kolehmainen – lead-kitara (2005–2009)
Erkki Seppänen – laulu (2005–2006)
Olli Kärki – laulu (2007–2009)
Diskografia

The Hunt (2012,  Mighty Music)
10 Forms of Dominion (2014,  Mighty Music)
EP:t
To Only Kill for Sport (2008,  omakustanne)
Rise Up! ...to Extermination (2009,  omakustanne)
Ruinside (2005)
Void of Horror (2006)
Yhtyeen musiikki

Ruinside soittaa modernia melodista thrash metallia, jossa on vaikutteita sekä amerikkalaisesta että eurooppalaisesta thrash metallista.
Aiheesta muualla

Ruinsiden virallinen kotisivu
Mighty Musicin kotisivu[vanhentunut linkki]
Ruinside Facebookissa
Ruinside MySpacessa
Ruinside Encyclopaedia Metallum -sivustolla
Ronny Jordan

| Ronny Jordan> Henkilötiedot |
| --- | --- |
Koko nimi:  Robert Laurence Albert Simpson
Syntynyt: 29. marraskuuta 1962 Lontoo, Englanti, Yhdistynyt kuningaskunta
Kuollut: 13. tammikuuta 2014 (51 vuotta)
Ammatti:  muusikko
Muusikko
Taiteilijanimi:  Ronny Jordan
Aktiivisena:  1992–2014
Tyylilajit:  jazz, Acid jazz, Smooth jazz
Soittimet:  kitara
Levy-yhtiöt:  Island
Aiheesta muualla
www.ronnyjordan.com
  [ Muokkaa Wikidatassa ] [ ohje ]  
Robert Laurence Albert Simpson, joka tunnetaan ammattimaisesti nimellä Ronny Jordan (29. marraskuuta 1962 – 13. tammikuuta 2014), oli brittiläinen kitaristi ja osa 1900-luvun lopun acid jazz -liikettä. Jordan kuvaili musiikkiaan "kaupunkijazziksi", sekoitukseksi jazzista, hiphopista ja R&B:stä.
Jordan kuoli 13. tammikuuta 2014.
Diskografia

The Antidote (Island, 1992)
The Quiet Revolution (Island, 1993)
Bad Brothers (Island, 1994)
Light to Dark (Island, 1996)
A Brighter Day (Blue Note, 1999)
Off the Record (Capitol, 2001)
At Last (N-Coded, 2003)
After 8 (N-Coded, 2004)
The Rough and the Smooth (2009)
Ruination

| Ruination Job for a Cowboy |
| --- | --- | --- |

Studioalbumin tiedot
 Äänitetty : AudioHammer Studios Sanford, Florida
 Julkaistu: 7. heinäkuuta 2009
 Tuottaja(t): Jason Suecof
 Tyylilaji: death metal, deathcore
 Kesto: 40.31
 Levy-yhtiö: Metal Blade
Listasijoitukset
  Billboard 200: 42.
Job for a Cowboyn muut julkaisut
| Genesis 2007 | Ruination 2009 | Live Ruination (EP) 2010 |
Singlet albumilta Ruination
 ”Unfurling a Darkened Gospel” Julkaistu: 16. kesäkuuta 2009  ”Ruination” Julkaistu: 26. huhtikuuta 2010
Ruination on yhdysvaltalaisen death metal -yhtye Job for a Cowboyn vuonna 2009 ilmestynyt albumi. Se on yhtyeen toinen albumi. Albumi julkaistiin 7. heinäkuuta 2009. Se debytoi Billboard 200 -listalla sijalla 42. Albumin kappaleet ovat saaneet inspiraationsa poliittisista kiistakysymyksistä, kuten Pohjois-Korean ydinasekysymyksestä ja Yhdysvaltain armeijan kidutuskuulusteluista. Kappaleista "Ruination" ja "Unfurling a Darkened Gospel" kuvattiin musiikkivideot.
Albumi nousi Yhdysvalloissa Billboard 200 -listan sijalle 42.
Kappaleet

Unfurling a Darkened Gospel – 3.43
Summon the Hounds – 3.51
Constitutional Masturbation – 3.35
Regurgitated Disinformation – 4.46
March to Global Enslavement – 6.05
Butchering the Enlightened – 3.30
Lords of Chaos – 3.36
Psychological Immorality – 3.08
To Detonate and Exterminate – 3.22
Ruination – 4.55
The Matter of Splatter – 3.43 (Exhumed -cover, iTunes-version bonuskappale)
Kokoonpano

Jonny Davy – laulu
Alan Glassman – kitara
Bobby Thompson – kitara
Brent Riggs – basso
Jon "The Charn" Rice – rummut
Kokoonpano > Tuotanto

Jason Suecof ‎– tuottaja, miksaaja
Alan Douches ‎– masteroija
Brent Elliott White ‎– grafiikka
Brian James ‎– layout
Arvostelut

About.com:
Allmusic:
Imperiumi: 6½/10
Metal Injection:
Metalunderground.com:
Soundi:
Aiheesta muualla

Ruination Discogsissa. (englanniksi)
Albumi Ruination Encyclopaedia Metallum -sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ruination (album)
Käännös suomeksi
Rotary International

Rotary Internationalin hammasratastunnus veistoksessa São Paulossa.
Rotary International (puhekielessä Suomessa ”rotarit”) on kansainvälinen aatteellinen järjestö, johon kuuluu 1,2 miljoonaa jäsentä, miehiä ja naisia, noin 34 000 klubissa yli 200 maassa ja itsehallintoalueella. Jäsenet toimivat paikallisissa rotaryklubeissa ja muodostavat maan kattavan ja myös kansainvälisen verkoston. Järjestö on perustettu Chicagossa 23. helmikuuta 1905 ja sen päämaja sijaitsee Chicagon pohjoisessa esikaupungissa Evanstonissa.
Rotaryjärjestö kasvattaa jäsenensä toimimaan järjestön tunnuslauseen Palvelu itsekkyyden edelle (”Service Above Self”) hengessä. Tämä tarkoittaa pyrkimistä hyviin asioihin ja ympäröivän yhteiskunnan myönteiseen kehittämiseen. Rotarysäätiö, jonka kautta suurimmat rotarypanostukset kanavoituvat, muotoilee tehtäväkseen ”Doing Good in the World”, tehdä maailmassa hyvää.
Rotariksi tullaan liittymällä paikalliseen rotaryklubiin. Liittyminen tapahtuu kutsusta, mutta kiinnostuksestaan voi ilmoittaa myös itse. Jäseniksi otetaan ”hyvämaineisia kansalaisia, joilla on johtava asema omassa ammattikunnassaan”.
Rotaryjärjestö ilmaisee tavoitteekseen ”vaalia palvelemisen ihannetta kaiken arvossapidetyn yritteliäisyyden perustana”. Tähän sanotaan pyrittävän seuraavin tavoin:
edistämällä tuttavuussuhteiden syntymistä ja siten luomalla tilaisuuksia palvelemiseen
vaalimalla liike- ja ammattimoraalia ja arvostamalla kaikkea hyödyllistä työtä sekä opastamalla jokaista rotaria näkemään oma ammattinsa tilaisuutena palvella yhteiskuntaa
innostamalla jokaista rotaria toteuttamaan palvelemisen ihannetta yksityiselämässään, ammatissaan ja yhteiskunnan jäsenenä
edistämällä kansojen välistä yhteisymmärrystä, hyvää tahtoa ja rauhaa palvelemisen ihanteen yhdistämien työn ja toiminnan ihmisten välisen ystävyyden avulla.
Historiaa

Rotaryjärjestö sai alkunsa Chicagossa 1905, kun Paul Harris alkoi kutsua kokoon maaseudulta Chicagoon muuttaneita liikemiehiä ystävystymään keskenään ja keskustelemaan yhteisistä ongelmista. Ensimmäisessä tapaamisessa olivat Harrisin lisäksi hiilikauppias Silvester Schiele, kaivosinsinööri Gustavus E. Loehr ja vaatturiliikkeen omistaja Hiram E. Shorey.
Ensimmäiseksi tärkeäksi tehtäväksi koettiin Chicagon silloisen liiketoimintamoraalin parantaminen. Pian järjestön toiminta-ajatus laajentui ympäröivän yhteiskunnan yleisemmäksi kehittämiseksi, josta tuli Rotary Internationalin maailmanlaajuinen päämäärä.
Euroopan ensimmäinen rotaryklubi perustettiin 1911 Lontooseen ja Manner-Euroopan ensimmäinen klubi Madridiin 1920.
Nuorisovaihto ja apurahatoiminta

Rotaryn nuorisovaihto tarjoaa vuosittain noin 8 000 nuorelle mahdollisuuden tutustua muiden maiden kulttuureihin. Vaihtoehtoina ovat vuosivaihto (10–12 kk), kesävaihto (n. 2 kk) ja leirivaihto (n. 2-3vk).
Korkeakouluopiskelijoille ja ammatissaan jo toimiville kansainvälisellä Rotarysäätiöllä on oma stipendiohjelmansa ulkomailla opiskelua tai muihin maihin suuntautuvia 4–6 viikon ammatillisia ryhmäopintomatkoja varten. Lisäksi Rotarysäätiö myöntää apurahoja yliopisto-opettajien opintojaksoille kehittyvissä maissa. Säätiön uusimpana toimintamuotona on Rotary Peace Fellowships, jossa satakunta rauhan- ja konfliktintutkijaa vuodessa valitaan opintojaksoille kuuden yliopiston yhteyteen perustetuissa Rotary-opintokeskuksissa. Vuonna 2013 nämä yliopistot olivat Yhdysvaltain Duke University ja Pohjois-Carolinan yliopisto Chapel Hillissä, International Christian University Japanissa, Bradfordin yliopisto Englannissa, Queenslandin yliopisto Australiassa ja Uppsalan yliopisto Ruotsissa.
Nuorisovaihto ja apurahatoiminta > Ambassadorial Scholarships 1947–2013

Vuoteen 2013 saakka Rotarysäätiöllä oli laaja ulkomaisten opintojen stipendiohjelma, jonka puitteissa tuhatkunta tutkinto- ja jatko-opiskelijaa eri maista lähti vuosittain kotimaansa ulkopuolelle lukuvuoden mittaisiin opintoihin. Järjestelmään kuuluivat omat stipendit korkeakoulututkinnon suorittaneille (graduate scholarships), vähintään kaksi vuotta opiskelleille naimattomille korkeakouluopiskelijoille (undergraduate scholarships), kahden vuoden ammattikokemuksen omaaville ammattitaidon kehittäjille (vocational scholarships), kehitysvammaisten opettajille ja journalisteille. Hakija saattoi itse ehdottaa oppilaitosta maasta, jossa on rotarytoimintaa. Hakija ei saanut olla rotarin lähisukulainen. Esimerkiksi vuonna 1992 stipendin enimmäismäärä oli 18 000 Yhdysvaltain dollaria plus matkakustannukset. Suomesta stipendin sai vuosittain kymmenkunta nuorta aikuista. Vuodesta 1988 jaettiin lisäksi maailmanlaajuisesti 20 stipendiä Japaniin ja kuusi rauhanstipendiä.
Nuorisovaihto ja apurahatoiminta > Global grants 2013–

Vuonna 2013 opiskelustipendijärjestelmää muutettiin niin, että stipendejä ei enää myönnetä keskitetysti Rotarysäätiöstä vaan hajautetusti eri maiden rotarypiireistä. Opiskelustipendien tulee nyt liittyä Rotaryjärjestön keskeisiin teemoihin, joita ovat peruskoulutus, lukutaito, sairauksien ehkäisy ja hoito, paikallinen taloudellinen kehitys, äitiys- ja lapsiterveys, rauhan edistäminen sekä vesihuolto, sanitaatio ja hygienia.
Rotary Suomessa

Suomen ensimmäinen rotaryklubi perustettiin Helsinkiin 1. joulukuuta 1926. Turkuun klubi perustettiin 1929, Viipuriin 1931, Tampereelle 1933, Ouluun 1934, Vaasaan 1935, Poriin 1938 ja Hämeenlinnaan 1939. Ennen talvisotaa klubeja oli kahdeksan ja niissä jäseniä noin 270. Sotien jälkeen kasvuvauhti nopeutui niin, että vuoden 1950 puolivälissä klubeja oli Suomessa 52 ja vuoden 1959 lopussa 108, rotareja 3524 ja rotarypiirejä kolme. Rotarinaisten järjestö Inner Wheel aloitti Suomessa 1958. Nuorille aikuisille (18–30 v.) on isoissa kaupungeissa omia Rotaract-klubeja. 2020-luvun alussa Suomessa on noin 250 rotaryklubia, joissa on yhteensä noin 12 000 jäsentä. Suurissa kaupungeissa klubeja on useita eri alueilla.
Viroon Rotary rantautui 1930. Viron noin 20 rotaryklubia ovat vuodesta 2000 lähtien kuuluneet Suomen rotaryorganisaatioon.
Ensimmäinen suomalainen, joka nousi koko Rotary International -järjestön presidentiksi oli Rolf Klärich. Hän hoiti tehtävää 1980–1981.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Rotary
Rotary International
Rotaryn nuorisovaihto